	NO  A  “L’EXTERNALITZACIÓ”  DEL  CENTRE  MUNICIPAL D’INFORMACIÓ  I  RECURSOS  PER  A LES  DONES (CIRD)       DE  L’AJUNTAMENT  DE  BARCELONA 


El Centre d’Informació i Recursos per a les Dones (CIRD) és un servei de l’Ajuntament de Barcelona que té com a finalitat oferir informació, assessorament i recursos a les dones i associacions de dones de la nostra ciutat. Funciona des de l’any 1985 i és un dels serveis pioners de tot l’estat.

Durant aquests 24 anys ha acumulat experiència, saber i material documental (maletes pedagògiques, exposicions itinerants, biblioteca amb més de 4.000 volums, etc.) que ha posat al servei de les dones de Barcelona. Des de l’any 2006 té seu pròpia al barri de Gràcia.

Actualment, l’Ajuntament ha decidit cedir-ne la gestió a l’empresa privada. 
Considerem que la decisió “d’externalitzar” el CIRD malbarata l’experiència acumulada al servei de les dones i minimitza i desvirtua, alhora, els principis i els objectius per als quals va ser creat ja que mai una empresa privada podrà substituir la voluntat política que l’Ajuntament ha de tenir en la defensa dels drets de les dones i el suport al moviment associatiu.

Per aquestes raons, diem NO a la privatització del CIRD.
